Document ID: /roh_data/filtered/fineweb-2-filterrobots_roh.jsonl.gz/64787

La Tgea da Schons a Ziràn preschenta la cultura d'abitar purila e l'artisanadi preindustrial da la Val Schons. La chasa ch'è vegnida construida vers l'onn 1580 correspunda ad ina chasa purila tipica dal Grischun central cun in passadi integrà al clavà. En ils tschalers ed en las chaminadas èn exponids objects da l'elavuraziun da latg e da charn, en ils locals d'abitar ed en la cuschina illustreschan mobiglias veglias, textilias e vaschella la situaziun d'abitar istorica d'ina famiglia da la Val Schons. Urdains agriculs sco rastels ed araders vegnan mussads en il clavà. [Tenor Museums grischuns].
(Foto simbolica: Claudia Heck / pixelio)